Njechorń (kl/SN). Prěni wjeršk w skutkowanju Domowinskeje župy „Jan Arnošt Smoler“ Budyšin po dołhim času korony budźe Dźeń wotewrjenych duri w domje Měrćina-Nowaka w Njechornju. Na njón župne předsydstwo 9. julija wot 14 hodź. přeprošuje. Staw přihotow su jeho čłonojo na swojim posedźenju wčera na městnje rozjimali. Zdobom su wurjadnu hłownu zhromadźiznu Domowiny spočatk junija w Choćebuzu wuhódnoćili.
Projekty a poskitki na šulach je tudyša regionalna rěčnica Domowiny Katja Liznarjec předstajiła. Kaž wona zwěsći, bě lětsa dotal tójšto naprašowanjow za serbskim poskitkom. Tak wuhotowachu na přikład w Hućinjanskej zakładnej šuli předčitanski dźeń za šulerjow kaž tež swjedźeń serbskeje rěče, kotryž wšitcy šulerjo-serbšćinarjo w Budyskim Serbskim domje dožiwichu. Zakładna šula Bošecy woswjeći lětsa swój 125. jubilej a změje dźeń wotewrjenych duri a šulski swjedźeń w septembrje ze serbskim podźělom.
Předsydstwo zdobom hižo na serbske swójbne popołdnjo 16. julija w sundowner-barje w Budyšinje skedźbnja.
Zwjazk Łužiskich Serbow Domowina ze změnu strukturow wulku nadźiju na wozrodźenje serbskeje rěče zwjazuje. To zwurazni jeho předsyda Dawid Statnik wčera po zhromadnym posedźenju sakskeho a braniborskeho knježerstwa na Łužiskim motodromje a skedźbni při tym na delnjoserbski projekt „Zorja“.
Budyšin (SN/CoR). „Dołho sym za tutym bajkowym domom pytał. Běše dźě Jan Radyserb mój lubowany, njezapomnity wučer, přećel mojeho nana a tež mój nanowski přećel.“ Tak dołho kaž Oto Wićaz njejsu Přećeljo Smolerjec kniharnje minjeny pjatk za ródnym domom basnika Jana Radyserba-Wjele pytali. Na Židowje, při Hrodźiškowych schodach w Budyšinje, hdźež steješe jónu tónle dom, započina lětuše literarne wuchodźowanje towarstwa při najrjeńšim wjedrje w zmysle Ota Wićaza z basnju „Bajka“ Radyserba.
W lěće 1997 załožichu młodostni w Smječkecach swójski klub. W minjenych lětach su so předewšěm přetwarej swojeho domicila wěnowali. Składnostnje 25lětneho wobstaća kluba zaběraja so młodostni hižo dlěši čas z organizaciju openaira Vinea Mea, kotryž ma so 1. a 2. julija wotměć. Tak přewjedu tež wabjensku turu w ramiku kotrejež chcedźa tamne serbske młodźinske kluby wopytać.
W zašłych lětach so přetwarej kluba wěnowali
Rogow (HA/JaW). Swoju jubilejnu 30. hłownu zhromadźiznu minjeny pjatk je Domowinska župa Delnja Łužica w Rogowje (Horno) w měšćanskim dźělu wokrjesneho města Baršć (Forst) přewjedła. To ma swoju přičinu. Domowina wšak je mnohe lěta sobu wojowała wo to, zo njebychu „stary“ Rogow wuhla dla wotbagrowali, ale bój njebě wuspěšny. Přiwšěm pak Domowinske dźěło tež w nowej wsy dale běži a třěšny zwjazk je mjez wobydlerjemi jara připóznaty.
szl_Latn szl_Latn pol_Latn szl_Latn szl_Latn slv_Latn pol_Latn szl_Latn